Yleiset ohjeet Q-talon juhlasali

1. Avaimen ja hälytysjärjestelmän koodin saat TYYn kansliasta. Huolehdi siitä, että koodi on saatavilla tilaan mennessä ja hävitä se vuokrauksen jälkeen.
2. Avaimella avataan ovi, minkä jälkeen on 30 sekuntia aikaa näppäillä turvakoodi hälytysjärjestelmään. Ohjeet löytyvät myös näppäimistön vierestä.
3. Tarkista tilan siisteys ja kunto. Ilmoita mahdollisista puutteista välittömästi talonvastaavalle työntekijälle.
4. Jääkaapit. Jos käytät jääkaappeja, tarkista että ne ovat kytkettynä sähköpistokkeeseen.
5. Pöydät ja tuolit. Jos käytät juhlasalin pöytiä tai tuoleja, laita ne takaisin vastaavalla tavalla tai muuten siististi käytön jälkeen.
6. Äänentoisto ja juhlavalot. Salissa olevia äänentoistotavaroita ja valoja saa käyttää. Sammuta virrat käytön jälkeen.Käyttöohjeet löytyvät DJ-kopista.
7. Keittiön ovea ja takaovea voi käyttää väliaikaiseen tavaroiden siirtelyyn. Ne on kuitenkin pidettävä muuten suljettuina.
8. Käsipyyherullia löytyy keittiön takahuoneesta, vessapaperia ja saippuaa siivouskomerosta.
9. Naapureille on taattava rauha klo 23 jälkeen.
10. Alakertaan meneminen on kielletty.
11. Tilat tulee siivota vuokrausajankohdan päättymiseen mennessä.
12. Tiloista poistuttaessa varmista, että kaikki ovet ovat kiinni ja että hälytys menee päälle.
13. Avain palautetaan TYYn kansliaan tai kanslian ulkopuolella olevasta postiluukusta viimeistään seuraavana arkipäivänä.

Ongelmia tilassa?

* Jos tila ei ole siisti/ehjä kun varauksesi alkaa:
	+ Ota yhteys tilavastaavaan **välittömästi** ja ota kuva.
		- Ota ensisijaisesti yhteyttä **sähköpostitse:** tyy-tilat@lists.utu.fi
		- Puhelimitse yhteys vain ma-pe 09-16 välisenä aikana
	+ Ilmoittamisen laiminlyönti voi johtaa siihen, että olet korvausvastuussa rikkoutuneista esineistä. Tilan mahdollinen epäsiisteys tilaan tullessa ei oikeuta sinua laiminlyömään siivousta.
* Jos vuokrauksesi aikana on tilalle tai siellä oleville tavaroille tapahtunut jotain ilmoita tilavastaavalle. Oma ilmoitus voidaan ottaa huomioon sopimussakon määrässä ja kohtuullistaa perittävää summaa.
* Jos tilasta puuttuu jotakin tai esim. siivousvälineet ovat rikki ota yhteys TYYlle/tilavastaavaan.

**Yhteystiedot:**

TYYn vuokrattavista tiloista vastaa: Jäsenpalvelukordinaattori

TYY (tyy-tilat@lists.utu.fi /)

TYS Huoltopäivystys (esim. putket tukossa yms, ei tilan siisteyteen tai sen tavaroihin liittyvissä asioissa)

Q-talon järjestyssäännöt

Q-talo, Nummenpuistokatu 2, 20540 Turku
 **1§ Yleiset tilat**
Ulko-ovet pidetään suljettuina. Vuokra-ajan päätyttyä vuokralainen huolehtii siitä, että ulko-ovet ovat suljettuina ja lukittuina.

Tilojen käytössä on noudatettava siisteyttä ja järjestystä. Polkupyöriä ja muita vastaavia tavaroita ei saa säilyttää käytävillä. Polkupyörät on jätettävä talon ulkopuolelle.

Koti- ja lemmikkieläinten tuonti sisätiloihin sallitaan tapauskohtaisesti. Eläimet eivät kuitenkaan saa mennä keittiöön tai saniteettitiloihin. Allergiasyistä tila tulee myös siivota erityisen hyvin (ks. kohta 6§). Opas- ja avustajakoirat ovat aina sallittu.

WC- ja muihin viemäreihin ei saa kaataa tai päästää jätteitä, jotka saattavat aiheuttaa putkiston tukkeutumisen, eikä myöskään ongelmajätettä.

Tupakointi kaikissa talon sisätiloissa on kielletty.

**2§ Ulkoalueet**

Roskat ja jätteet on lajiteltava ohjeiden mukaisesti ja toimitettava jäteastioihin.

Sisätilan kalusteita ei saa viedä ulkoalueille.

Ajoneuvojen pysäköinti on sallittu vain niille varatuille paikoille.

Tupakointi on sallittua vain sille osoitetulla alueella.

Alkoholijuomien nauttiminen kiinteistön piha-alueella on kielletty.

Ulkotiloissa on noudatettava järjestyslakia. Lähialueen asukkaiden häirintä on kielletty. Yörauha on annettava naapureille klo 23–6.

Pihalle ei saa tuoda ylimääräisiä rakenteita kuten paljuja tai telttasaunoja.

**3§ Juhlasali**

Salin pöytiä ja tuoleja saa siirtää, mutta ne on palautettava alkuperäiseen järjestykseensä vuokra-ajan päätyttyä.

Juhlatilan käytöstä ei saa aiheutua häiriötä ympäristölle.

Juhlatilassa olevien laitteiden käytössä on noudatettava erityistä varovaisuutta ja huolellisuutta.

Poistumistiet on pidettävä vapaina. Varapoistumistiet ovat vain hätätapauksia varten. Ikkunoita ei saa avata.

**4§ Vuokrahuoneistot**

Huoneiston vuokralainen huolehtii tilojen siisteydestä.

**5§ Järjestyksenpito**

Mikäli vuokralainen järjestää kaikille avoimen yleisötilaisuuden, hänen on huolehdittava järjestyksen ja turvallisuuden säilymisestä sekä lain noudattamisesta tilaisuudessa. Tarvittaessa vuokralaisen on nimettävä tilaisuuteen järjestyksenvalvojia ja hankittava tarvittavat viranomaisluvat.

**6§ Järjestysmääräysten rikkominen**

Järjestysmääräysten rikkominen saattaa aiheuttaa vahingonkorvausvelvollisuuden ja/tai sopimussakon perimisen tai vuokrasopimuksen irtisanomisen/purkamisen ja vuokraoikeuden menettämisen.

Rakenteiden ja kalusteiden rikkoutumisesta tai siivoamatta jättämisestä peritään vastuulliselta täysi korvaus.

**Yhteystiedot:**

Q-talo
Nummenpuistokatu 2
20540 Turku